田從典

田从典（），字克五，号峣山，山西阳城东关人。清朝康熙、雍正年间政治人物。《清史稿·卷289·列传七十六》：田从典，字克五，山西阳城人。父雨时，明诸生。寇乱，挈子及兄之孤徙避，度不能兼顾，弃子负兄子以走。贼退，求得子草间，即从典也。从典笃学，以宋五子为宗。康熙二十七年，成进士。旋居父丧，事必遵家礼。服终，就选。三十四年，授广东英德知县。县地脊，赋籍不可稽，诡寄逋逃，民重困。陋例两加至八九钱，名曰“均平”。从典尽革之，清其籍。四十二年，行取，四十三年，授云南道御史。疏言：“督抚不拘成例，请调州县，有秉公者，即有徇私者。州县求调，其弊有三：图优缺，避冲繁，预为卓荐地。督抚滥调，其弊亦有三：徇请托，得贿赂，引用其私人。名为整顿地方，简拔贤良，实乃巧开捷径。屡经败露，有骇听闻。嗣后请除江、浙等省一百一十余县钱粮难征，及边远烟瘴地，仍旧例调补，其他不准滥调。”又疏言：“京官考选科道，令部院堂官保送，恐平日之交结，临时之营谋，在所难免。请敕吏部，遇考选科道，凡正途部属，及自知县升任中、行、评、博，与翰林一体论俸开列，听候考选。”均下部议行。巡视西城，罢铺垫费。察通州仓储，僦神祠以居，庙祝不受值，不入也。四十九年，擢通政司参议。屡迁转授光禄寺卿。寺故有买办人，亏户部帑至四十一万余，从典请限年带销。迁左副都御史，再迁兵部侍郎，并命兼领光禄寺。五十八年，迁左都御史。两江总督常鼐疏言安徽布政使年希尧、凤阳知府蒋国正婪取，为属吏所讦。命从典与副都御史屠沂往按，国正坐斩，希尧夺官。五十九年，擢户部尚书。雍正元年，调吏部。二年，协办大学士。三年，授文华殿大学士，兼吏部尚书。六年三月，乞休，优诏褒许，加太子太师致仕。赐宴于居第，令部院堂官并集，发帑治装，行日，百官祖饯，驰驿归里，驿道二十里内有司送迎。入辞、赐御榜联并冠服、朝珠。四月乃行，甫一舍，次良乡，病大作，遂卒，年七十八。上闻，以从典子懋幼，遣内阁学士一、侍读学士一为治丧，散秩大臣一、侍卫六奠茶酒，并命地方官送其丧归里。赐祭葬，谥文端。

生平
田从典自幼即有才名，十岁即能作文。康熙二十三年（1684年）甲子科乡试中举人。康熙二十七年戊辰科（1688年）三甲进士。授广东英德县知县，历任御史、右通政参议、光禄寺卿、副都御史等职，升户部尚书。雍正元年（1723年），转吏部尚书。次年升协办大学士。雍正三年（1725年），升文华殿大学士，仍兼吏部尚书。雍正六年（1728年）三月，因病请辞，获准，并加太子太师衔致仕。于回乡途中行至良乡驿时，疾病加剧而病逝，享年七十八岁。世宗派专人为其治丧，命地方官员护送灵柩归里，并赐祭葬。谥文端。

 延伸阅读 


参考文献

赵尔巽等.《清史稿》. 中华书局点校本.

外部链接
文华殿大学士 田从典 阳城旅游信息网

C
Category:阳城人
Category:清朝英德縣知縣
Category:清朝光祿寺卿
Category:清朝戶部尚書
Category:清朝吏部尚書
Category:諡文端